ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2740/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Πράσινο Βιβλίο σχετικά με το Δίκτυο των Πολιτών

Λαμβάνοντας υπόψη το Πράσινο Βιβλίο της Επιτροπής: «Το Δίκτυο των Πολιτών» αξιοποίηση του δυναμικού των δημόσιων επιβατικών μεταφορών στην Ευρώπη (έγγρ. COM(95)601).

Θεωρούμε ότι για την οργάνωση του δικτύου των πολιτών είναι θεμελιώδους σημασίας να εξετάζονται τα συμφέροντα των «καταναλωτών» των οποίων η επιλογή εξαρτάται κατά κύριο λόγο από τις αποφάσεις που λαμβάνονται στο πλαίσιο της πολιτικής μεταφορών. Πρέπει, για το συμφέρον του συνόλου και του χρήστη, να βελτιωθούν η αξιοπιστία και η αποτελεσματικότητα όχι μόνο των μεταφορών περιφερειακής κλίμακας και μεγάλων αποστάσεων αλλά και των μεταφορών τοπικής κλίμακας ώστε να ικανοποιούνται σε μεγαλύτερο βαθμό τα αιτήματα των χρηστών.

Ζητείται από την Επιτροπή να πράξει κατά τρόπο που να παρέχεται από τα κράτη μέλη η εγγύηση της ποιότητας και της πρόσβασης στις μεταφορικές υπηρεσίες και να μην υφίστανται διακρίσεις εις βάρος των λιγότερο ευνοημένων κατηγοριών χρηστών.

Απάντηση του κ. Kinnock εξ ονόματος της Επιτροπής (26 Νοεμβρίου 1996)

Η Επιτροπή συμφωνεί ότι επιβάλλεται να λαμβάνονται υπόψη τα συμφέροντα των καταναλωτών και προς τούτο, αναφέρεται στο Πράσινο Βιβλίο για το δίκτυο των πολιτών ((COM(95) 601. )) ότι εκτός από την αξιοπιστία και την αποδοτικότητα έχει ιδιαίτερη σημασία και η βελτίωση της ποιότητας των παρεχομένων υπηρεσιών καθώς και η εξασφάλιση ευχερέστερης πρόσβασης στους επιβάτες με μειωμένη κινητικότητα.

Η υλοποίηση των προτάσεων που διατυπώνονται στο Πράσινο Βιβλίο εξετάζεται ήδη, συμπεριλαμβανομένων των καλυτέρων τρόπων με τους οποίους μπορεί να εξασφαλιστεί η ποιότητα των μεταφορών και η προσβασιμότητα σε αυτές. Όπως αναφέρεται στο εν λόγω Βιβλίο, οι ανάγκες τοπικής μεταφοράς των ανθρώπων με μειωμένη κινητικότητα αποτελούν αντικείμενο της ευρωπαϊκής συνεργασίας σε δύο δράσεις (Cost) επιστημονικής και τεχνικής έρευνας: την Cost 322 για το σύστημα χαμηλού δαπέδου των λεωφορείων και την Cost 335 για τη δυνατότητα πρόσβασης στο σιδηροδρομικό δίκτυο των επιβατών (συμπεριλαμβανομένων των προαστιακών σιδηροδρομικών γραμμών). Η Επιτροπή συμμετέχει στενά τόσο στα δύο αυτά έργα, όσο και στις προσπάθειες μεθοδικής υλοποίησης των αποτελεσμάτων τους.

Ωστόσο, όπως εξάλλου δηλώνει σαφώς και το Πράσινο Βιβλίο σύμφωνα με την αρχή της επικουρικότητας εναπόκειται στις αρχές των κρατών μελών (εθνικές, περιφερειακές ή τοπικές) να αποφασίσουν εάν επιθυμούν να αξιοποιήσουν ανάλογα επιτεύγματα. Ο ρόλος της Επιτροπής είναι να προωθήσει τις βέλτιστες πρακτικές και να εξασφαλίσει ότι τα κράτη μέλη έχουν υπόψη τους τις εναλλακτικές δυνατότητες που βρίσκονται στη διάθεσή τους.
ΓΡΑΠΤΗ ΕΡΩΤΗΣΗ E-2965/96 υποβολή: Jesϊs Cabezσn Alonso (PSE) και Juan Izquierdo Collado (PSE) προς την Επιτροπή (8 Νοεμβρίου 1996)

Θέμα: Το Ταμείο Συνοχής και η περιφέρεια της Καστίλια-Λα Μάντσα (Ισπανία)

Ποιά έργα έχουν χρηματοδοτηθεί από πόρους του Ταμείου Συνοχής στην περιφέρεια της Καστίλια-Λα Μάντσα;

Σε ποιά σχέδια, ακόμη και πολυπεριφερειακών διαστάσεων, έχει περιληφθεί το Αυτόνομο Διοικητικό Διαμέρισμα της Καστίλια-Λα Νάντσα (Ισπανία);

Ποιό ήταν το ύψος της συγχρηματοδότησης των έργων αυτών;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2897/96, E-2898/96 και E-2965/96 (28 Νοεμβρίου 1996)

Η διαχείριση των αιτήσεων χρηματοδότησης που υποβάλλονται στην Επιτροπή πραγματοποιείται με βάση την προσέγγιση ανά κράτος μέλος και, επομένως, δεν υφίστανται δεδομένα σχετικά με τα έργα που χρηματοδοτεί το Ταμείο Συνοχής ανά περιφέρεια.

Η Επιτροπή παραπέμπει τα Αξιότιμα Μέλη του Κοινοβουλίου στις ετήσιες εκθέσεις του Ταμείου Συνοχής που τους διαβιβάζονται απευθείας καθώς και στη Γενική Γραμματεία του Κοινοβουλίου. Πράγματι, το παράρτημα 1 των εκθέσεων αυτών περιέχει τα ουσιώδη στοιχεία των χρηματοδοτούμενων από το Ταμείο Συνοχής έργων, κατ' εφαρμογή του κανονισμού (ΕΚ) 1164/94 ((ΕΕ αριθ. L 130 της 25.05.1994. )), και ιδίως την περιγραφή και τους στόχους του έργου, τη γεωγραφική θέση και τα χορηγούμενα ποσά.

Τα δεδομένα που σχετίζονται με τα εγκεκριμένα για το 1996 έργα θα είναι διαθέσιμα με το κλείσιμο του τρέχοντος έτους.
ΓΡΑΠΤΗ ΕΡΩΤΗΣΗ P-2928/96 υποβολή: Yves Verwaerde (PPE) προς την Επιτροπή (25 Οκτωβρίου 1996)

Θέμα: Σχέδιο δράσης 16/9 κατά σειρές και κατηγορίες προγραμμάτων

Γνωρίζοντας ότι η Επιτροπή έχει καταρτίσει ένα σχέδιο δράσης 16/9, θα επιθυμούσα να ενημερωθώ σχετικά με τον απολογισμό της εφαρμογής του εν λόγω σχεδίου κατά σειρές και κατηγορίες προγραμμάτων.

Απάντηση του κ. Bangemann εξ ονόματος της Επιτροπής (20 Νοεμβρίου 1996)

Το κύριο εμπόδιο στην καθιέρωση της τηλεόρασης μεγάλης οθόνης είναι ο διαρθρωτικός διαχωρισμός μεταξύ του τομέα των ηλεκτρονικών ειδών ευρείας κατανάλωσης και των φορέων τηλεδιανομής. Σύμφωνα με μία λογική που θυμίζει εν πολλοίς τον φαύλο κύκλο του αν προηγήθηκε το αυγό ή η κότα, οι τηλεοπτικοί σταθμοί αρνούνταν να εκπέμψουν με προδιαγραφές μεγάλης οθόνης εφόσον οι αντίστοιχοι δέκτες δεν είχαν προωθηθεί αρκετά στην αγορά ενώ οι κατασκευαστές των συσκευών λήψης αρνούνταν να αναλάβουν τη μαζική παραγωγή των εν λόγω δεκτών πριν να αρχίσει η διανομή σχετικών προγραμμάτων. Πρώτη επιδίωξη του προγράμματος δράσης υπήρξε η εξουδετέρωση του εν λόγω φαύλου κύκλου προσφέροντας στους τηλεοπτικούς σταθμούς και στους παραγωγούς των προγραμμάτων οικονομική ενίσχυση που καλύπτει τις συμπληρωματικές δαπάνες. Ο αριθμός ωρών που οι τηλεοπτικοί σταθμοί δεσμεύτηκαν να εκπέμπουν με προδιαγραφές μεγάλης οθόνης ανέρχεται σε 56.648 και η παραγωγή αντιστοίχων προγραμμάτων (ταινίες, κτλ) αφορά περίπου 20.000 ώρες. Οι λεπτομέρειες σχετικά με τη διανομή ανά κανάλι και πρόγραμμα περιλαμβάνονται σε έγγραφο το οποίο διαβιβάζεται άμεσα στο Αξιοτιμο Μέλος του κοινοβουλίου καθώς και στη Γενική Γραμματεία του Κοινοβουλίου.

Το πρόγραμμα δράσης μπορεί, στο σύνολό του, να θεωρηθεί επιτυχές. Οντως, οι παράγοντες του τομέα στη συντριπτική τους πλειοψηφία θεωρούν πλέον ότι η τηλεόραση μεγάλης οθόνης είναι η τηλεόραση του μέλλοντος. Ολες οι σημαντικές τηλεοπτικές επιχειρήσεις πραγματοποίησαν σημαντικές επενδύσεις προκειμένου να προσαρμόσουν τα στούντιο παραγωγής και εκπομπής ενώ δημιουργήθηκαν νέες αλυσίδες κατασκευής τηλεδεκτών. Μεγάλο μέρος των νέων τηλεοράσεων που διακινούνται στην αγορά διαθέτουν μεγάλη οθόνη ενώ οι πώλήσεις τους αυξάνονται ετησίως κατά 50 έώς 60%. Οι σχετικοί παράγοντες, είτε πρόκειται για παραγωγούς, για αρμόδιους διανομής, ή για κατασκευαστές συσκευών τηλεόρασης, συμφωνούν ότι η επιτυχία αυτή εν πολλοίς οφείλεται στην οικονομική ενίσχυση και το κλίμα εμπιστοσύνης που διαμόρφωσε η Επιτροπή με τις δικές της δεσμεύσεις.

Παρά τα θετικά αυτά αποτελέσματα και τη σταθερή πρόοδο, η κατάσταση εξακολουθεί να είναι ρευστή. Προβλέπεται ότι στα τέλη του προγράμματος δράσης, η τηλεόραση μεγάλης οθόνης θα έχει διεισδύσει στο 1% των νοικοκυριών πράγμα που σημαίνει ότι εξακολουθεί να βρίσκεται σε επίπεδα χαμηλότερα της κρίσιμης μάζας που απαιτείται για να εξασφαλιστεί η ανάπτυξη της.
ΓΡΑΠΤΗ ΕΡΩΤΗΣΗ E-3204/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Gandia: Δυνατότητες επιλογής του προτύπου αστικού προγράμματος

Στις 30 Νοεμβρίου 1995 η Επιτροπή δημοσίευσε πρόσκληση υποβολής προτάσεων για πρότυπα αστικά προγράμματα στα πλαίσια των καινοτόμων ενεργειών του άρθρου 10 του ΕΤΠΑ. 91 των υποβληθέντων προγραμμάτων προέρχονται από την Ισπανία.

Ενα από τα εν λόγω προγράμματα αφορά έργα πολεοδομικής ανάπλασης στο δήμο Gandia (Βαλένθια).

Τι δυνατότητες πρόσβασης έχει το πρόγραμμα για την Gandia στην κοινοτική χρηματοδότηση την προβλεπόμενη για τα πρότυπα αστικά προγράμματα από το άρθρο 10 του ΕΤΠΑ;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3198/96, E-3199/96, E-3200/96, E-3201/96, E-3203/96, E-3204/96, E-3205/96, E-3206/96, E-3207/96, E-3208/96, E-3209/96, E-3210/96, E-3211/96, E-3212/96, E-3213/96, E-3214/96 και E-3215/96 (20 Δεκεμβρίου 1996)

Μετά από την πρόσκληση υποβολής προτάσεων υποβλήθηκαν στην Επιτροπή 500 φάκελοι, εκ των οποίων οι 97 προέρχονται από την Ισπανία. Ο διαθέσιμος προϋπολογισμός δηλαδή 60 εκατ. ECU θα επιτρέψει στην Επιτροπή να συγχρηματοδοτήσει περίπου 25 προγράμματα για το σύνολο των κρατών μελών.

Όσον αφορά τη διαδικασία επιλογής, η πρόσκληση υποβολής προτάσεων που αναφέρεται ανωτέρω, διευκρινίζει ότι «... μια ομάδα διεθνών ανεξάρτητων εμπειρογνωμόνων επικουρεί τις υπηρεσίες της Επιτροπής, να επιλέξουν τις πλέον καινοτόμες ιδέες, για να ληφθούν υπόψη οι προτάσεις που ανταποκρίνονται καλύτερα στα καθορισμένα κριτήρια. Ο οριστικός αριθμός των προτάσεων προς χρηματοδότηση αποφασίζεται από την Επιτροπή που λαμβάνει υπόψη, για το σκοπό αυτό, τις συνολικές διαθέσιμες πιστώσεις το αντικείμενο των προτάσεων και την κατανομή των κατάλληλων προγραμμάτων στην επικράτεια της Ένωσης».

Η διαδικασία αυτή έχει κινηθεί επί του παρόντος και δεν είναι δυνατόν, αυτή τη στιγμή, να γίνει πρόβλεψη για το αν έχει τη δυνατότητα μια πόλη να ληφθεί υπόψη, ούτε και το ενδεχόμενο ποσό της κοινοτικής χρηματοδότησης που την αφορά. Επίσης για κάθε άλλη πρόβλεψη που αφορά ένα κράτος μέλος ή μια συγκεκριμένη περιοχή, ισχύει το ίδιο.

Όσον αφορά τον αριθμό και την ονομασία των σχεδίων που θα μπορούσαν να αφορούν τους δήμους της αυτόνομης κοινότητας της Valencia, εκτός από αυτά που αναφέρονται ρητώς στις ερωτήσεις, η Επιτροπή δεν μπορεί να μην λάβει υπόψη της την αρχή του απόρρητου χαρακτήρα που επιβάλλεται στο στάδιο αυτό της διαδικασίαςμ και αυτό, λαμβάνοντας υπόψη το γεγονός ότι οι προτάσεις που αφορούν μέτρα που απαιτούν περισσότερες από μία τοπικές αρχές, μπορούν να γίνουν δεκτά εάν μία τέτοια συνεργασία αυξάνει την προστιθέμενη αξία.

Η αναγκαία προθεσμία για την υφισταμένη ανάλυση και την αυστηρή επιλογή των φακέλων, δεδομένου του εξαιρετικά υψηλού αριθμού των προτάσεων που υποβλήθηκαν, δεν αφήνει περιθώριο να γίνει πρόβλεψη για το εάν μια απόφαση της Επιτροπής μπορεί να ληφθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-2396/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση γενετικά τροποποιημένων φυτών - Άρθρο 145 της Συνθήκης ΕΚ

1. Γιατί η Επιτροπή με την απόφαση 94/730/ΕΚ ((EE L 292 της 12.11.1994, σελ. 31 )) παραβίασε το άρθρο 145 της Συνθήκης ΕΚ;

2. Συμμερίζεται η Επιτροπή την άποψη ότι πρόκειται για παραβίαση της Συνθήκης;

3. Εάν όχι, πώς το δικαιολογεί;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-2394/96, E-2395/96, E-2396/96, E-2397/96, E-2398/96, E-2399/96, E-2400/96, E-2401/96, E-2402/96, E-2403/96 και E-2405/96 (14 Οκτωβρίου 1996)

Οι απαντήσεις στις ανωτέρω γραπτές ερωτήσεις αναδεικνύουν ορισμένα τεχνικά και νομικά προβλήματα σχετικά με την εφαρμογή της οδηγίας 90/220/ΕΟΚ ((ΕΕ αριθ. L 117 της 8.5.1990. )) και ιδίως σχετικά με τις ρυθμίσεις εισαγωγής των απλοποιημένων διαδικασιών.

Η Επιτροπή εξετάζει την εφαρμογή της εν λόγω οδηγίας, αφότου ετέθη σε ισχύ, προκειμένου να συντάξει και δημοσιοποιήσει έκθεση η οποία θα διαβιβαστεί στο Εύρωπαϊκό Κοινοβούλιο και στο Συμβούλιο.

Στο πλαίσιο αυτό θα εξεταστούν τα ερωτήματα που θέτει το αξιότιμο μέλος του Κοινοβουλίου και η Επιτροπή θα λάβει υπόψη τα θιγόμενα σημεία.
ΓΡΑΠΤΗ ΕΡΩΤΗΣΗ E-2995/96 υποβολή: Antonio Tajani (UPE) και Riccardo Garosci (UPE) προς την Επιτροπή (8 Νοεμβρίου 1996)

Θέμα: Διακριτικό σήμα DOC στις κοινότητες επανένταξης των τοξικομανών

Τα ναρκωτικά συνιστούν ένα από τα κυριότερα προβλήματα που ταλανίζουν ολόκληρο τον κόσμο στον 20ό αιώνα 7 αποτέλεσαν, μάλιστα, αντικείμενο σχετικών συζητήσεων του Ευρωπαϊκού Κοινοβουλίου, με σκοπό την επίλυση του εν λόγω προβλήματος. Επιπλέον, οι κοινότητες επανένταξης αναγνωρίζονται παγκοσμίως ως το καλύτερο μέσο αποτοξίνωσης.

Είναι γνωστό ότι στις θεραπευτικές αγωγές αποτοξίνωσης εφαρμόζονται σχεδόν πάντα ψυχοθεραπευτικές δραστηριότητες (απασχολησιοθεραπεία) που αποβλέπουν στην κοινωνική αποκατάσταση και συνίστανται στην παραγωγή έργου 7 τέτοιες αγωγές είναι, για παράδειγμα, η εργασιοθεραπεία, η θεραπεία τέχνης/δημιουργική θεραπεία, η μουσικοθεραπεία, το ψυχόδραμα, τα εργαστήρια, κτλ.

Βάσει όσων προαναφέρθηκαν,

εκτιμά η Επιτροπή ότι ενδείκνυται η επιβολή ευρωπαϊκού διακριτικού σήματος DOC σε όλα τα έργα (γεωργικά προϊόντα, χειροτεχνήματα, έργα ζωγραφικής και γλυπτικής, κτλ.) που δημιουργούνται στις κοινότητες επανένταξης;

δεν θεωρεί η Επιτροπή ότι το διακριτικό σήμα DOC θα ήταν δυνατό να ανυψώσει το ποιοτικό επίπεδο του προϊόντος σε όλες τις κοινότητες επανένταξης που θα ζητούσαν ρητώς την επιβολή του;

Απάντηση του κ. Santer εξ ονόματος της Επιτροπής (17 Ιανουαρίου 1997)

Η Επιτροπή θεωρεί ότι η υπόθεση αυτή δεν είναι της αρμοδιότητάς της.
ΓΡΑΠΤΗ ΕΡΩΤΗΣΗ E-2602/96 υποβολή: Glyn Ford (PSE) προς την Επιτροπή (11 Οκτωβρίου 1996)

Θέμα: Παλαιά αυτοκίνητα

Δεν συμφωνεί η Επιτροπή ότι ορισμένες προτάσεις της σχετικά με τα αυτοκίνητα (για παράδειγμα, οι αποστάσεις που διανύουν ετησίως να μην υπερβαίνουν τα 300 μίλια, οι κάτοχοι οχημάτων που χρονολογούνται πριν από το 1980 να καταγράφουν υποχρεωτικά κάθε διαδρομή, τα οχήματα που χρονολογούνται πριν από το 1975 θα επιτρέπεται να κυκλοφορούν μόνο το Σάββατο και την Κυριακή) καταφέρουν καίριο πλήγμα στα παλαιά αυτοκίνητα;

Απάντηση του κ. Kinnock εξ ονόματος της Επιτροπής (19 Νοεμβρίου 1996)

Η Επιτροπή δεν έχει υπόψη της καμία από τις προτάσεις που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-3666/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Pays de la Loire

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Pays de la Loire και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2794/96 υποβολή: Annemarie Kuhn (PSE) προς την Επιτροπή (21 Οκτωβρίου 1996)

Θέμα: Αντιβιοτικά στις ζωοτροφές

Πολλοί ειδήμονες στη Γερμανία εφιστούν όλο και περισσότερο την προσοχή στα αντιβιοτικά που προστίθενται στις ζωοτροφές. Με την αυξημένη χρησιμοποίηση αντιβιοτικών κατά την εκτροφή ζώων πολλά μικρόβια έχουν γίνει πλέον ανθεκτικά στα αντιβιοτικά. Υφίστανται δε σοβαρές ανησυχίες για το γεγονός ότι η εξάπλωση πολλών τέτοιων ανθεκτικών μικροβίων δεν περιορίζεται στα ωφέλιμα ζώα αλλά μεταδίδεται και στον πληθυσμό μέσω των ατόμων που απασχολούνται στον τομέα της κτηνοτροφίας. Ο γερμανός Υπουργός Γεωργίας έχει ήδη απαγορεύσει το παρασκεύασμα Avoparcin ως επιπρόσθετο στις ζωοτροφές. Η επιστημονική επιτροπή για τις ζωοτροφές της ΕΕ δεν θεωρεί παρόλα αυτά απαραίτητη την επιβολή γενικής απαγόρευσης.

1. Πώς εκτιμά η Επιτροπή τους κινδύνους που προκαλούνται από τα ανθεκτικά μικρόβια και την μετάδοσή τους στον άνθρωπο;

2. Πώς εξηγεί η Επιτροπή το γεγονός ότι οι ειδήμονες της επιστημονικής επιτροπής για τις ζωοτροφές αξιολογούν διαφορετικά τους κινδύνους από τα παρασκεύασματα από ότι οι γερμανοί συνάδελφοί τους;

3. Σκοπεύει η Επιτροπή να επιβάλει γενική απαγόρευση της χρησιμοποίησης αντιβιοτικών κατά την εκτροφή ζώων, ιδιαίτερα μετά την κρίση της αρρώστιας της «τρελής αγελάδας»; Εάν όχι, γιατί;

Aπάντηση του κ. Fischler εξ ονόματος της Επιτροπής (13 Νοεμβρίου 1996)

1. Η Επιτροπή επιθυμεί να ολοκληρώσει τις διαβουλεύσεις της πριν να λάβει θέση - σύμφωνα με τους διαδικαστικούς κανόνες που καθορίζονται με την οδηγία 70/524/ΕΟΚ του Συμβουλίου περί των προσθέτων υλών στην ανθρώπινη διατροφή ((ΕΕ αριθ. L 270 της 14.12.1970 )) - σχετικά με τον ενδεχόμενο κίνδυνο που δημιουργείται για τον άνθρωπο από τη χρησιμοποίηση αβοπαρκίνης στις ζωοτροφές.

2. Για ένα τόσο πολύπλοκο πρόβλημα όπως εκείνο της επαγωγής αντιστάσεων στα αντιβιοτικά, είναι κατανοητό να έχουν οι επιστήμονες, στο υφιστάμενο πλαίσιο των επιστημονικών γνώσεων, ορισμένες διαφορές απόψεων ως προς τον πραγματικό κίνδυνο που έχει η χρησιμοποίηση γλυκοπεπτιδίων.

3. Για να καταστεί δυνατό να προταθεί η γενική απαγόρευση της χρήσης αντιβιοτικών στις ζωοτροφές, η Επιτροπή θα πρέπει, σύμφωνα με τις διατάξεις που προβλέπονται στην οδηγία 70/524/ΕΟΚ να διαθέτει επιστημονικά στοιχεία που να αμφισβητούν το αβλαβές της εν λόγω κατηγορίας πρόσθετων υλών. Μέχρι σήμερα, η Επιτροπή διαθέτει μόνο στοιχεία με τα οποία αμφισβητείται η έγκριση της αβοπαρκίνης, και με βάση τα στοιχεία αυτά αναμένεται να αποφασίσει συντόμως.

Εντούτοις, η Επιτροπη θα είναι αναγκασμένη να επανεξετάσει στο εγγύς μέλλον το υφιστάμενο καθεστώς για τα αντιβιοτικά. Πράγματι, σύμφωνα με τις διατάξεις που προβλέπονται στη Συνθήκη Προσχώρησης, θα πρέπει να ληφθεί απόφαση - μέχρι την 31η Δεκεμβρίου 1998 - σχετικά με το αίτημα της Σουηδίας για την απαγόρευση όλων των αντιβιοτικών στην Κοινότητα. Η Επιτροπή προτίθεται να αποφασίσει ταχέως και με βάση την τεκμηρίωση, που η Σουηδία δεσμεύεται να της παράσχει για την αιτιολόγηση του αιτήματός της.
ΓΡΑΠΤΗ ΕΡΩΤΗΣΗ E-3274/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Σουηδία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-2401/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση γενετικά τροποποιημένων φυτών - Κριτήρια

1. Με ποιά κριτήρια εξετάζεται κατά πόσο τα γενετικά τροποποιημένα φυτά είναι ασφαλή για την ανθρώπινη υγεία και το περιβάλλον;

2. Πού βασίζονται τα κριτήρια αυτά;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-2394/96, E-2395/96, E-2396/96, E-2397/96, E-2398/96, E-2399/96, E-2400/96, E-2401/96, E-2402/96, E-2403/96 και E-2405/96 (14 Οκτωβρίου 1996)

Οι απαντήσεις στις ανωτέρω γραπτές ερωτήσεις αναδεικνύουν ορισμένα τεχνικά και νομικά προβλήματα σχετικά με την εφαρμογή της οδηγίας 90/220/ΕΟΚ ((ΕΕ αριθ. L 117 της 8.5.1990. )) και ιδίως σχετικά με τις ρυθμίσεις εισαγωγής των απλοποιημένων διαδικασιών.

Η Επιτροπή εξετάζει την εφαρμογή της εν λόγω οδηγίας, αφότου ετέθη σε ισχύ, προκειμένου να συντάξει και δημοσιοποιήσει έκθεση η οποία θα διαβιβαστεί στο Εύρωπαϊκό Κοινοβούλιο και στο Συμβούλιο.

Στο πλαίσιο αυτό θα εξεταστούν τα ερωτήματα που θέτει το αξιότιμο μέλος του Κοινοβουλίου και η Επιτροπή θα λάβει υπόψη τα θιγόμενα σημεία.
ΓΡΑΠΤΗ ΕΡΩΤΗΣΗ E-2873/96 υποβολή: Hiltrud Breyer (V) προς την Επιτροπή (31 Οκτωβρίου 1996)

Θέμα: Πρόγραμμα Thermie 1993

Ερώτηση σχετικά με την απάντηση της 29ης Απριλίου 1996 στην ερώτηση Ε-0627/96 ((EE C 217 της 26.07.1996, σελ. 81)).

Έχουν υποβληθεί αιτήσεις ή έχουν εγκριθεί «σχέδια εξειδικευμένων εφαρμογών» σύμφωνα με το άρθρο 4 του κανονισμού (ΕΟΚ) 2008/90 ((EE L 185 της 17.07.1990, σελ. 1)); αν τούτο έχει συμβεί:

1. Για ποιά μέτρα πρόκειται;

2. Με ποιό σκεπτικό έγινε αυτό;

Απάντηση του κ.Παπουτσή εξ ονόματος της Επιτροπής (7 Ιανουαρίου 1997)

Όντως αληθεύει ότι στοχοθετημένα έργα εγκρίθηκαν από την Επιτροπή το 1993 δυνάμει του άρθρου 4 του κανονισμού (ΕΟΚ) αριθ. 2008/90 (κανονισμός Thermie) ((EE αριθ. L 185, 17.7.1990. )) στον τομέα των στερεών καυσίμων.

1. Στη συνέχεια της προσκλήσεως υποβολής προτάσεων της 22ας Ιουνίου 1993 ((ΕΕ αριθ. C 171, 22.6.1993. )), η Επιτροπή ενέκρινε δύο στοχοθετημένα έργα για τον εν θερμώ καθαρισμό των αερίων.

2. Τα δύο επιλεγέντα έργα ανταποκρίνονται πλήρως στους όρους της προσκλήσεως υποβολής προτάσεων που καθορίστηκαν μετά από θετική γνωμοδότηση της επιτροπής Thermie.